ભારતીય ટીમ જો 0-3થી પણ હારશે તોય તેનો નંબર વનનો તાજ ગુમાવશે નહીં. કોચ અને કેપ્ટન શાત્રી-કોહલી પહેલા બે ટેસ્ટમાં ખેલાડીઓની પસંદગી પર ટીકાઓથી ઘેરાયેલા છે. હવે ત્રીજા ટેસ્ટમાં ફરી ભુવનેશ્વરને ઉતારવાનો નિર્ણય લીધાના રિપોર્ટ છે. પહેલા બે ટેસ્ટમાં રમનાર જસપ્રિત બુમરાહને લગભગ બહાર બેસવું પડશે. એ જ રીતે રોહિત શર્માના સ્થાને અંજિકયા રહાણેને તક મળવી નિશ્ચિત જેવી છે. વિરાટ કોહલી જયારથી સુકાની બન્યો છે ત્યારથી તેણે કયારેય સતત બે ટેસ્ટમાં એકસમાન ઇલેવન મેદાન પર ઉતારી નથી. આ ક્રમ 34 ટેસ્ટથી ચાલ્યો આવે છે. આથી ત્રીજા મેચમાં પણ બદલાવ તો જોવા મળશે જ. એવા પણ રિપોર્ટ છે કે હાર્દિક પંડયાના સ્થાને રવિન્દ્ર જાડેજાને ઉતારવામાં આવશે.